CELEX: 32003R1757
Language: bg
Date: 2003-10-03
Title: Регламент (ЕО) № 1757/2003 на Комисията от 3 октомври 2003 година за определяне на стандартите за търговия с тиквички и за изменение на Регламент (ЕО) № 1292/81

Важна правна забележка

|

32003R1757

Официален вестник n° L 252 , 04/10/2003 стр. 0011 - 0016 специално чешко издание глава 3 том 40 стр. 98  - 103 специално испанско издание глава 3 том 40 стр. 98  - 103 специално унгарско издание глава 3 том 40 стр. 98  - 103 специално литвийско издание глава 3 том 40 стр. 98  - 103 LV.ES глава 3 том 40 стр. 98  - 103 MT.ES глава 3 том 40 стр. 98  - 103 PL.ES глава 3 том 40 стр. 98  - 103 SK.ES глава 3 том 40 стр. 98  - 103 специално словенско издание глава 3 том 40 стр. 98  - 103

		20031003Регламент (ЕО) № 1757/2003 на Комисиятаот 3 октомври 2003 годиназа определяне на стандартите за търговия с тиквички и за изменение на Регламент (ЕО) № 1292/81КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци [1], последно изменен с Регламент (ЕО) № 47/2003 на Комисията [2], и по-специално член 2, параграф 2 от него,като има предвид, че:(1) Тиквичките са посочени в приложение I към Регламент (ЕО) № 2200/96 сред продуктите, за които следва да бъдат приети отделни стандарти. Регламент (ЕО) № 1292/81 на Комисията относно определяне на стандартите за качество на праза, патладжаните и тиквичките [3], последно изменен с Регламент (ЕО) № 46/2003 [4], е бил предмет но множество изменения и вече не осигурява необходимата правна яснота.(2) За по-голяма яснота е целесъобразно правилата, отнасящи се до тиквичките, да бъдат отделени от тези, отнасящи се до останалите продукти, предмет на Регламент (ЕО) № 1292/81, и Регламент (ЕО) № 1292/81 да бъде съответно изменен. За тази цел и в интерес на по-голяма прозрачност на световния пазар, е необходимо да се вземе предвид стандартът на ООН—ИКЕ FFV-41 относно търговията и контрола за качество на тиквичките, препоръчан от Работната група по стандартизация на бързоразвалящи се продукти и развитие на качеството към Икономическа комисия за Европа на Организацията на обединените нации (ООН—ИКЕ).(3) Прилагането на новите стандарти трябва да има като последствие отстраняването от пазара на продуктите с незадоволително качество, насочване на производството по такъв начин, че да удовлетвори изискванията на потребителите и да улесни търговските отношения на основата на лоялната конкуренция и така да допринесе за повишаване на рентабилността на производството.(4) Стандартите се прилагат на всички етапи от търговията. Транспортирането на големи разстояния, складирането с определена продължителност или различните манипулации, на които продуктите се подлагат, могат да доведат до известни изменения, дължащи се на биологичното развитие на тези продукти и на нетрайния им характер. Необходимо е тези изменения да се вземат предвид при прилагането на стандартите на етапите от търговията, следващи етапа на експедиране.(5) Продуктите от категория "Екстра" трябва да бъдат предмет на особено грижливо сортиране и опаковане, като единственото допустимо изменение при тях може да бъде намаляването на свежестта и твърдостта им.(6) Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Стандартите за търговия с тиквичките, включени в код по КН 07099070, са определени в приложението.Стандартите се прилагат на всички етапи от търговията при условията, предвидени в Регламент (ЕО) № 2200/96.Въпреки това на етапите, следващи този на експедирането, по отношение на предписанията на стандартите, продуктите могат да имат незначителна загуба на свежест и твърдост. Продуктите, класирани в класове, различни от клас "Екстра", могат освен това да имат незначителни изменения, дължащи се на развитието им и на нетрайния им характер.Член 2Регламент (ЕО) № 1292/81 се изменя, както следва:1. Заглавието се заменя със следния текст: "Регламент (ЕИО) № 1292/81 на Комисията от 12 май 1981 година относно определяне на стандартите за търговия с патладжани"2. В член 1 първа алинея се заменя със следния текст:"Стандартите за търговия с патладжани, включени в код по КН 07093000, са определени в приложението към настоящия регламент."3. Заглавието на приложение II се заменя със следното:"ПРИЛОЖЕНИЕСТАНДАРТИ ЗА ПАТЛАДЖАНИ"4. Приложение III се заличава.Член 3Настоящият регламент влиза в сила на двадесетия ден след публикуването му в Официален вестник на Европейския съюз.Той се прилага от 1 декември 2003 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 3 октомври 2003 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 7, 11.1.2003 г., стр. 64.[3] ОВ L 129, 15.5.1981 г., стр. 38.[4] ОВ L 7, 11.1.2003 г., стр. 61.--------------------------------------------------20031003ПРИЛОЖЕНИЕСТАНДАРТИ ЗА ТИКВИЧКИI. ОПРЕДЕЛЕНИЕ ЗА ПРОДУКТАНастоящите стандарти се отнасят за тиквичките, набрани млади и пресни, преди семената им да станат твърди, от културните сортове от вида Cucurbita pepo L., предназначени за консумация в прясно състояние, с изключение на тиквичките, предназначени за промишлена преработка.Настоящите стандарти се отнася също и за тиквичките, доставени заедно с цвета.II. РАЗПОРЕДБИ ОТНОСНО КАЧЕСТВОТОСтандартите имат за цел да определят качествата, които трябва да имат тиквичките след подготовката и опаковането.А. Минимални изискванияТиквичките и тиквичките с цвят от всички класове, като се имат предвид специфичните разпоредби за всяка категория и допустимите отклонения, трябва да бъдат:- цели, с дръжка, която може да бъде леко повредена,- здрави, като не се допускат загнили или развалени продукти, което би ги направило негодни за консумация,- чисти, практически без никакви видими чужди вещества по тях,- свежи на вид,- практически без паразити,- практически без вреди, причинени от паразити,- без повишена повърхностна влажност,- без чужд мирис и/или вкус.Освен това тиквичките трябва да бъдат:- плътни,- без кухини,- без напуквания,- трябва да са достигнали до етап на достатъчно развитие, преди семената им да станат твърди.Развитието и състоянието им трябва да бъдат такива, че да им позволяват:- да издържат на транспортиране и на товаро-разтоварни дейности,- да бъдат доставени до местоназначението им в задоволително състояние.Б. КласификацияТиквичките се класифицират в три класа на качество, както са определени по-долу:i) Клас "Екстра"Тиквичките от този клас трябва да бъдат с най-високо качество. Те трябва да имат характеристиките на съответния сорт и/или търговски вид.Тиквичките трябва да бъдат:- добре развити,- добре оформени,- с дръжки, чисто отрязани и с дължина най-много 3 cm.Тиквичките не трябва да имат дефекти, с изключение на леки повърхностни дефекти, при условие че те не засягат общия вид на продукта, неговото качество, неговата съхраняемост и търговския му вид в опаковката.ii) Клас IТиквичките от този клас трябва да бъдат с добро качество. Те трябва да имат характеристиките на съответния сорт и/или търговски вид.Допускат се следните незначителни дефекти, при условие че не засягат общия вид на продукта, неговото качество, неговата съхраняемост и търговския му вид в опаковката.- незначителни дефекти във формата,- незначителни дефекти в оцветяването,- незначителни повърхностни дефекти,- незначителни дефекти, дължащи се на болести, при условие че не се развиват и не засягат плодовото месо.Тиквичките трябва да имат дръжка с дължина, която не превишава 3 cm.iii) Клас IIТози клас включва тиквичките, които не могат да бъдат окачествени в по-горните класове, но които отговарят на посочените минимални изисквания:Те могат да имат следните незначителни дефекти, при условие че плодовете запазват основните си характеристики по отношение на качеството, съхраняемостта и търговски вид.- дефекти във формата,- дефекти в оцветяването,- незначителен слънчев пригор,- леки дефекти по кожицата.- незначителни дефекти, дължащи се на болести, при условие че не се развиват и не засягат плодовото месо.III. РАЗПОРЕДБИ ОТНОСНО РАЗМЕРАРазмерът на тиквичките се определя:- или по тяхната дължина,- или по тяхното тегло.а) В случай на определяне на размера по дължината, тя се измерва от точката на съединяване на плодната дръжка с плода до върха на плода.Минималната дължина е равна на 7 cm, а максималната е 35 cm.За клас "Екстра" и клас I размерът на тиквичките трябва да бъде определян по следната скала:- 7 cm до 14 cm включително,- 14 cm до 21 cm включително,- 21 cm до 35 cm включително.б) В случай на определяне на размера по теглото минималното тегло е 50 g, а максималното е 450 g.За клас "Екстра" и клас I теглото на тиквичките трябва да бъде определяно по следната скала:- 50 g до 100 g включително,- 100 g до 225 g включително,- 225 g до 450 g включително,Разпоредбите относно размерите или теглото не се прилагат нито за миниатюрните продукти [1], нито за тиквичките, представени с цвета.IV. РАЗПОРЕДБИ ОТНОСНО ДОПУСТИМИТЕ ОТКЛОНЕНИЯДопускат се отклонения от качеството и от размера за всяка опаковка за тиквичките, които не отговарят на изискванията приложими за съответния клас на качество.А. Допустими отклонения от качествотоi) Клас "Екстра"Допуска се 5 % от броя или теглото на тиквичките да не отговарят на изискванията за този клас, но да отговарят на тези за клас I или, по изключение, да бъдат в допустимите отклонения за този клас.ii) Клас IДопуска се 10 % от броя или теглото на тиквичките да не отговарят на изискванията за този клас, но да отговарят на тези за клас II или, по изключение, да бъдат в допустимите отклонения за този клас.iii) Клас IIДопуска се 10 % от броя или теглото на тиквичките да не отговарят на изискванията за този клас, нито на минималните изисквания, с изключение на загнилите плодове, или на плодове с всякакви други повреди които могат да ги направят негодни за консумация.Б. Допустими отклонения от размеритеЗа всички класове се допускат 10 % от броя или от теглото на тиквичките да не отговарят на изискванията за минимален размер, но да отговарят на по-горния или по-долния размер от посочения върху опаковката.Въпреки това тези допустими отклонения могат да се отнасят единствено за продукти, чиито размери или тегло не се отклоняват с повече от 10 % от определените граници.V. РАЗПОРЕДБИ ОТНОСНО ТЪРГОВСКИЯ ВИДА. ЕднородностСъдържанието на всяка опаковка трябва да бъде еднородно и да се състои само от тиквички с един и същ произход, сорт или търговски вид, качество и размер (в случай на определяне на размера) и да бъдат до голяма степен на еднакъв стадий на развитие и оцветяване.Видимата част на всяка опаковка трябва да съответства на съдържанието на цялата опаковка.По изключение от предходните разпоредби на настоящата точка, продуктите, обхванати от настоящия регламент, могат да бъдат смесени в търговски опаковки с нетно тегло, по-малко или равно на три килограма, с пресни плодове и зеленчуци от различни видове, при условията предвидени в Регламент (ЕО) № 48/2003 на Комисията [2].Миниатюрните тиквички и тиквичките, представени с цвят, трябва да бъдат с приблизително еднородни размери. Миниатюрните тиквички могат да бъдат смесвани с други миниатюрни продукти от различни видове и произход.Б. ОпакованеТиквичките трябва да бъдат опаковани по такъв начин, че да бъде осигурено нормалното им запазване.Материалите, използвани във вътрешността на опаковката, трябва да бъдат нови, чисти и изработени от материали, които не могат да доведат до външни или вътрешни повреди на плодовете. Разрешава се употребата на материали като хартия или етикети с търговски обозначения при условие че отпечатването и залепването им е извършено с нетоксично мастило и лепило.В опаковките не трябва да има никакви чужди тела.V. РАЗПОРЕДБИ ОТНОСНО МАРКИРОВКАТАВсяка опаковка трябва да съдържа следните сведения, групирани от една и съща страна на опаковката, обозначени с четливи, неизтриваеми и видими от външната ѝ страна букви:А. ИдентификацияОпаковчик и/или експедитор: наименование и адрес или кодово обозначение, издадено или признато от официален орган. Въпреки това, когато се използва кодово обозначение, означението "Опаковчик и/или експедитор" (или съответното съкращение) трябва да бъде нанесено в непосредствена близост до този код.Б. Естество на продуктаКогато съдържанието на опаковката не се вижда отвън:- "Тиквички",- "Тиквички с цвят" или евентуално еквивалентно обозначение.В. Произход на продукта- Страна на произход и, евентуално, производствена област или национално, регионално или местно наименование.Г. Търговски характеристики- клас,- размери (в случай на определени размери), изразени:- или чрез минималните и максималните размери, когато размерът се определя по дължината,- или чрез минималното и максималното тегло, когато размерът се определя по теглото.- при необходимост, "миниатюрни тиквички", "коктейлни тиквички" или всякакво друго подходящо наименование за миниатюрните продукти. В случая, когато в една и съща опаковка са смесени много видове миниатюрни продукти, упоменаването на всички продукти в опаковката е задължително, както и това на съответния им произход.Д. Официален знак за контрол (не е задължителен)[1] "Миниатюрни продукти" са сортове или култивари на тиквички, получени чрез селекция на растения и/или специални техники за отглеждане. Всички останали изисквания за качество трябва да бъдат спазени.[2] ОВ L 7, 11.1.2003 г., стр. 65.--------------------------------------------------